צורן (יישוב קהילתי)

שמאל|ממוזער|250px|תוכנית היישוב צורן
צורן הוא חלק מהמועצה המקומית המאוחדת קדימה-צורן, והוקם בתחילה כחלק מפרויקט יישובי הכוכבים. מיקומו בשרון, מזרחית לנתניה ודרומית לכפר יונה וגאולים. היישוב נוסד כיישוב קהילתי בשנת 1992 בתכנונה של האדריכלית רחל ולדן, אוכלס לראשונה בשנת 1994, הוכרז כמועצה מקומית בשנת 1997 ואוחד בשנת 2003 עם המועצה המקומית קדימה לרשות אחת ומאוחדת.

נכון לשנת 2018 בצורן התגוררו כ-9,500 תושבים. כש-6,000 מתוכם בחלק הוותיק של צורן הכולל בעיקר קוטג'ים, ו-3,500 בשכונת "רמת אמיר" (ע"ש רס"ל אמיר בשארי שנפל במלחמת יום הכיפורים) המורכבת מבניינים בני שמונה קומות שנבנו בעשור השני של המאה ה-21.

 מקורות השם 
המקורות לשם היישוב מגוונים: ראשית, היישוב ממוקם על יד תל צורן, תל קטן הנמצא צפונית לו ומכונה "אום צור" במפת החברה הבריטית לחקירת ארץ ישראל משנת 1880. שנית, צורן הייתה גבולה הדרומי של נחלת קיסרי, כפי שכתוב בתלמוד הירושלמי במסכת דמאי ב' ("עד היכן פונדקא דעמודא פונדקא דטיבתא עד ארץ ישראל. וצירן ודאי בקיסרין"), ובנוסף, אדמת החמרה באזור מורכבת ברובה מגרגרי קוורץ, דו-תחמוצת הצורן (צורן הוא המילה העברית לסיליקון).

חינוך
בצורן ישנם שני בתי ספר יסודיים, לב-רן ויובלים, וחטיבת הביניים הרצוג.. עד שנת 2013, תלמידי חטיבת הביניים והתיכון למדו בבית הספר "רבין" בתל-מונד, אך חרף התנגדות התלמידים, החלו ללמוד בחטיבת הביניים "הרצוג" בקדימה. בשנת 2016 נפתחה חטיבת ביניים בצורן בסמוך לבתי הספר היסודיים לב-רן ויובלים עם השם "הרצוג" ושם חטיבת הביניים בקדימה הוחלף ל"עודד" על שמו של עודד ראור, כשהוא משמש כבית ספר תיכון לתלמידי קדימה-צורן. תיכון חדש נפתח ושמו נקרא תיכון עודד. מעולם לא היה תיכון בשם הרצוג או בכלל תיכון בקדימה, כך ששמו לא הוחלף, אלא מלכתחילה נקרא תיכון עודד על שם עודד ראור..

ביישוב פועלת תנועת הנוער "התנועה החדשה" בשיתוף עם תנועת "השומר החדש"..

 ראשי המועצה 
כשהופרד היישוב מהמועצה האזורית לב השרון והפך למועצה מקומית, מונה מטעם שר הפנים אליהו סויסה כראש מועצה זמני עד לבחירות המקומיות, שנקבעו למועד לא ידוע, אך לבסוף, מונה יצחק אגסי מירושלים כראש המועצה הזמנית. הבחירות למועצה התקיימו בדצמבר 2011 ובהן זכה יוסי מלכה, שכיהן בתפקיד עד האיחוד עם קדימה. כיום (2024) קרן גרין מכהנת כראש המועצה.

 המאבק נגד תחנות השידור 
צורן עלתה לכותרות בעקבות המאבק שניהלו תושבי היישוב בקרינה האלקטרומגנטית מאתר השידור "הלל" שפעל בקרבת היישוב. המשרד להגנת הסביבה, חברת "בזק" ומשרד התקשורת התנגדו להקמת היישוב כה סמוך לאתר השידור, אולם חרף כל האזהרות אוכלסה צורן החל משנת 1994. בשנת 1997, נפתחו בצורן בית ספר ומתנ"ס כ-200 מטר בלבד מן האנטנות. לרוכשי הבתים בצורן לא נמסר מידע, או שנמסר מידע מטעה על אופי האנטנות ועוצמתן. לאחר מספר שנות מאבק, בשנת 2003, החל משרד התקשורת לפרק את האנטנות ולהסירן. באתר השידור "הלל" הסמוך לצורן פעלו עוד לפני שנת 1978 שני משדרי רדיו חזקים מאוד. הראשון שידר את רשת ד' (קול ישראל בערבית) בתדר 738 קילוהרץ בהספק של 1200 קילוואט, והשני שידר את רשת א' בתדר 575 קילוהרץ בהספק 200 קילוואט,World Radio TV Handbook 1978, Vol. 32, Billboard Publication, London 1978, p.185. כך שמתכנני היישוב הקימוהו תחת האנטנות.משה שטרן, מאמר, הלוחמה הפסיכולוגית בישראל (בפרק "אנטנות נפולות").

 דגל צורן 
לצורן אין דגל רשמי, אך, בשנת 2022 נערכה הצבעה באינטרנט בשביל לבחור לצורן דגל חדש.
טקסט=דגל צורן הלא רשמי|ממוזער|דגל צורן הלא רשמי
250px|ממוזער|שמאל|קניון רוטשטיין ברמת אמיר - צורן
נבחר דגל אבל הוא לא אושר על ידי מועצת קדימה-צורן בשל ההתייחסות לצורן כיישוב נפרד.

הדגל מייצג כמה דברים:
 הרקע הכחול מייצג את צבעו הכחלחל של היסוד צורן (סיליקון).
 המשולש הכתום מייצג את גבעות החמרה והפרדסים בצורן.
 העיגול מייצג את השמש.
 המלבן הלבן מייצג את בנייני רמת אמיר.
 הצמח מייצג את אופיו החקלאי של היישוב.

קישורים חיצוניים
 תל צורן, באתר רשות העתיקות
  אתר מטה המאבק באנטנות
 צליל אברהם, המצור על צורן: איך חלום על בית פרטי בשרון הפך לסיוט תחבורתי?, מתוך הפודקאסט חיות כיס


 הערות שוליים 

קטגוריה:השרון: יישובים
קטגוריה:יישובי הכוכבים
קטגוריה:ישראל: מועצות מקומיות לשעבר
קטגוריה:יישובים שהוקמו ב-1992
קטגוריה:קדימה-צורן
en:Tzoran-Kadima#Tzoran